stanford-oval/wikipedia huggingface dataset:
Epinga

| Epinga |
| --- | --- |
 Epinga
 Koordinaatit: 17°25′0″S, 16°24′54″E 
Valtio:   Namibia
Alue:  Ohangwenan alue, Omundaungilon vaalipiiri
Korkeus:  1113 m
Aikavyöhyke:  UTC+1
Infobox OKVirheellinen NIMI-arvo: 
Epinga on kylä ja entinen anglikaaninen lähetysasema Ohangwenan alueella Omundaungilon vaalipiirissä entisellä Ambomaalla. Merkittäviä asukkaita ovat olleet sotilasjohtajat Julius Shaambeni Shilongo Mnyika ja Peter Mweshihange. Taiteilija John Muafangejo vietti teinivuotensa Epingassa käyden lähetysaseman anglikaanista koulua.
Vuonna 1972, 30.1., eteläafrikkalaiset joukot murhasivat Epingan Pyhän Luukkaan kirkossa neljä henkilöä piispa Colin Winterin silmien edessä.
Epione

400 eaa. Epione seisoo puolisonsa Asklepioksen vieressä. Epione oikealla. Ateena, Kreikka.
Epione (m.kreik. Ἠπιόνη) oli kreikkalaisessa mytologiassa kivunlievityksen jumalatar. Hän on Asklepioksen puoliso sekä Panakeian, Makhaonin ja Podaleirioksen äiti.
Epione on myös mittarisuvun nimi.
Stanislav Galimov

| Stanislav Galimov> Henkilötiedot |
| --- | --- |
Syntynyt: 12. helmikuuta 1988 (ikä 36) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Stan
Pelipaikka:  maalivahti
Hanska:  vasen
Pituus:  190 cm
Paino:  88 kg
Pelinumero:  35
Pelaajaura
Pääsarjaura:  2007–
Aik. seurat:  Neftjanik Almetjevsk (VL/VHL) Ak Bars Kazan (RSL/KHL) Atlant Mytištši (KHL) TsSKA Moskova (KHL) Torpedo Nižni Novgorod (KHL) Metallurg Magnitogorsk (KHL) Traktor Tšeljabinsk (KHL) Dinamo Riika (KHL) Kärpät (SML) Avangard Omsk (KHL)
| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Pronssia | Tšekki 2008 | jääkiekko |  |
Stanislav Raisovitš Galimov (ven. Станислав Раисович Галимов, s. 12. helmikuuta 1988 Tšeljabinsk, Venäjän SFNT, Neuvostoliitto) on venäläinen jääkiekkomaalivahti.
Galimov aloitti uransa Traktor Tšeljabinskin kakkosjoukkueessa Pervaja ligassa, Venäjän kolmanneksi korkeimmalla sarjatasolla vuonna 2005. Hän siirtyi HK Neftjanik Almetjevskin kakkosjoukkueeseen kaudelle 2006–2007, niin ikään Pervaja ligaseuraan. Hän pääsi pelaamaan Almetjevskin ykkösjoukkueessa 19 runkosarja- ja 2 pudotuspeliottelua Vysšaja Ligassa Venäjän toiseksi korkeimmalla sarjatasolla.
Kausi 2007–2008 kului jälleen Pervaja Ligassa, mutta tällä kertaa Ak Bars Kazanin kakkosjoukkueessa. Kaudelle 2008–2009 hän pääsi Ak Bars Kazanin edustusjoukkueeseen uuteen KHL-sarjaan. Galimov valittiin marraskuussa 2008 liigan kuukauden tulokkaaksi.
Galimov siirtyi kaudeksi 2021–2022 vuoden mittaisella sopimuksella SM-liigajoukkue Oulun Kärppiin.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2006 | U18 | 1 | 1 | 0 | 60 | 0 | 1 | 0.00 | 100 |
| 2008 | JMM | 1 | 1 | 0 | 60 | 4 | 0 | 4.00 | 85,7 |
Falaise (Calvados)

Falaisen linna
Falaise on kunta Calvadosin departementissa Basse-Normandien hallintoalueella Ranskassa. Kunnassa oli 8 434 asukasta vuoden 1999 väestönlaskennassa. Falaisen pinta-ala on 12 neliökilometriä.
Englannin ensimmäinen normannikuningas Vilhelm Valloittaja syntyi Falaisessa noin vuonna 1028.
Ewell

| Ewell |
| --- | --- |
 Lower Millpond.
 fiEwell 
 51°21′00″N, 0°14′56″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Surrey
Kaupunkipiiri:  Epsom ja Ewell
Maantiede
Kokonaispinta-ala:  7 km²
Väestö
Väkiluku (2021):  28 000
Väestötiheys:  3 858 as./km²
 www.epsom-ewell.gov.uk 
Ewell [ˈjuːəl] on 28 000 asukkaan kaupunki Surreyn kreivikuntaan kuuluvassa Epsomin ja Ewellin kaupunkipiirissä Kaakkois-Englannissa. Se sijaitsee 19 kilometriä Lontoon keskustasta lounaaseen ja luetaan Lontoon metropolialueeseen. Ewell on suoraan kaupunkipiirin alaisuudessa eikä sillä ole kunnallista itsehallintoa (unparished area).
Historia

Roomalaisaikana Ewellin paikalla oli asutuskeskus, jonka kautta kulki Lontoosta Chichesteriin johtanut Stane Street. Ihmisiä houkuttelivat paikalle lähteet, joista Thamesin pieni sivujoki Hogsmill saa alkunsa. Paikannimi Ewell on saksilaisperäinen ja viittaa juuri lähteeseen kylän keskellä. Kylän keskustasta löydettiin myös saksien hautausmaa 1930-luvulla. Keskiajalla kylän maat kuuluivat Merton Priorylle.
Vuonna 1538 Ewellin itäpuolella sijainnut Cuddingtonin kylä purettiin kuningas Henrik VIII:n määräyksestä ja paikalle rakennettiin kuninkaan käyttöön ylellinen metsästysmaja nimeltään Nonsuch Palace. Henrik kuoli ennen kuin palatsi valmistui, mutta kuningatar Elisabet käytti sitä silloin tällöin. Lopulta rakennus päätyi Kaarle II:n rakastajattarelle Barbara Palmerille, joka purki sen vuonna 1682 ja myi rakennuskivet maksaakseen uhkapelivelkansa. Nykyään paikalla on viheralue, jonka nimi on Nonsuch Park.
Ewell on onnistunut säilyttämään aikojen saatossa kylämäisen luonteensa, vaikka siitä onkin tullut Lontoon esikaupunkialuetta. Kylän keskiaikainen kirkko korvattiin uudella kirkolla kellotornia lukuun ottamatta viktoriaanisella aikakaudella 1848. Prerafaeliitit John Everett Millais ja William Holman Hunt vierailivat usein kylässä ja ikuistivat sen maisemia maalauksiinsa, kuten Ofelia (Millais 1851–52) ja The Hireling Shepherd (Hunt 1851).
Stephanie Rice

| Mitalit | Mitalit | Mitalit |  |
| --- | --- | --- | --- |
|  Stephanie Rice |  Stephanie Rice |  Stephanie Rice |  |
Maa:   Australia
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 200 m sekauinti |  |
|  Kultaa | Peking 2008 | 400 m sekauinti |  |
|  Kultaa | Peking 2008 | 4x200 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Rooma 2009 | 200 m sekauinti |  |
|  Hopeaa | Rooma 2009 | 4 × 100 m sekauinti |  |
|  Pronssia | Melbourne 2007 | 200 m sekauinti |  |
|  Pronssia | Melbourne 2007 | 400 m sekauinti |  |
|  Pronssia | Rooma 2009 | 400 m sekauinti |  |
|  Pronssia | Shanghai 2011 | 400 m sekauinti |  |
|  Pronssia | Shanghai 2011 | 4 × 100 m sekauinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | 200 m sekauinti |  |
|  Kultaa | Melbourne 2006 | 400 m sekauinti |  |
Stephanie Rice  (17. heinäkuuta 1988 Brisbane, Queensland) on australialainen uimari ja kolminkertainen olympiavoittaja.
Rice voitti vuoden 2006 Kansainyhteisön kisoissa Melbournessa 200 ja 400 metrin sekauinnit. Seuraavana vuonna hän voitti samoilla matkoilla MM-pronssia Melbournen maailmanmestaruuskilpailuissa.
Pekingissä 2008 Rice voitti hieman yllättäen uudella maailmanennätysajalla 4.29,45 olympiakultaa 400 metrin sekauinnissa. Toisen kultamitalinsa hän saavutti 200 metrin sekauinnissa voittaen Zimbabwen Kirsty Coventryn täpärästi 0,14 sekunnilla. Ricen voittoaika 2.08,45 alitti vanhan maailmanennätyksen lähes puolella sekunnilla. Lisäksi Rice voitti Australian joukkueessa 4 × 200 metrin vapaauintiviestin olympiakultaa.
Rooman MM-kilpailuissa 2009 Rice sai hopeaa 200 metrin ja pronssia 400 metrin sekauinnissa. Lisäksi hän ui alkuerissä Australian 4 × 100 metrin sekauintiviestijoukkueessa, joka sai lopulta hopeaa. Shanghain MM-kilpailuissa 2011 hän sai pronssia 400 metrin sekauinnissa ja sekauintiviestissä, jonka alkuerissä hän ui.
Ricen valmentajana toimii Michael Bohl, joka on valmentanut myös olympiahopeamitalisti Nicholas Sprengeriä.
Aiheesta muualla

Kuvia tai muita tiedostoja aiheesta Stephanie Rice Wikimedia Commonsissa
Tulokset ja ennätykset swimrankings.net -sivustolla (englanniksi)
Naisten 200 metrin sekauinnin olympiavoittajat
Naisten 400 metrin sekauinnin olympiavoittajat
Naisten 4 × 200 metrin vapaauintiviestin olympiavoittajat
Falaise

Falaise voi merkitä seuraavia asioita:
Falaise, kunta Ranskassa Ardennesin departementissa
Falaise, kunta Ranskassa Calvadosin departementissa
Falaisen motti, taistelu toisen maailmansodan aikana Calvadosin Falaisen ympäristössä
La Falaise, kunta Ranskassa Yvelinesin departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Falaise”, voi hakea sivunnimihaulla, laajalla sivunnimihaulla tai tekstihaulla.
Somer

Somer voi tarkoittaa:
Henkilöitä

Mehmet Murat Somer (s. 1959), turkkilainen dekkarikirjailija
Pekka Somer (1907–1994), lääkäri
Petri Somer (s. 1978), pianisti, säveltäjä ja kapellimestari
Yanti Somer (oik. Kirsti Somersalo, s. 1948), näyttelijä
Yrjö Somer, aik. Solovjev (1898–1940), Suomen kreikkalais-katolisen kirkollishallituksen sihteeri ja Aamun Koitto-lehden toimittaja
Paikannimiä

Somer, järvi Kainuun ja Pohjois-Pohjanmaan rajalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Somer”, voi hakea sivunnimihaulla, laajalla sivunnimihaulla tai tekstihaulla.
Fakussai

| Fakussai> Φακοῦσσαι.Sijainti |
| --- | --- |
 Fakussai
Koordinaatit:  30°43′14″N, 31°40′20″E
Valtio:  Egypti
Paikkakunta:  Al-Šarqiyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Arabia, Delta, Egypti
Infobox OKNimi-testi OK: 
Fakussai (m.kreik. Φακοῦσσαι, Fakūssai tai Fakoussai, myös Φακοῦσ(σ)α/Φάκουσ(σ)α, Fakūs(s)a tai Fakous(s)a; lat. Phacusa, Phacussae, Phaguse, Phagusa) eli Pa-Kes/Kus (egypt. Pꜣ-ks(?), kopt. Ⲕⲱⲥ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Arabian nomokseen, jonka pääkaupunki se oli.
Fakussai sijaitsi Niilin suiston itäosissa, ja sijoitetaan lähelle nykyistä Faqusin kylää. Arabian nomoksen pääkaupunkina sen mainitsee Klaudios Ptolemaios. Fakussain mainitsee myös Stefanos Byzantionlainen, joka mainitsee sen kylänä (varsinaisen) Egyptin ja Punaisenmeren välisellä alueella. Tabula Peutingerianassa kaupunki esiintyy nimimuodossa Phaguse ja Ravennan kosmografiassa nimellä Phagusa.
Myöhäisellä roomalaisella kaudella Fakussai kuului Augustamnica priman provinssiin. Varhaisella kristillisellä kaudella se oli Pelusionin metropoliitan alaisen suffragaanipiispan istuin. Vuoden 325 Nikean kirkolliskokouksen osanottajien joukossa mainitaan kaupungin piispa Mooses Fakussalainen.
Sonja Tirkkonen-Condit

Sonja Tirkkonen-Condit (s. 1940 Varkaus) on suomalainen käännöstieteilijä. Hän toimi professorina Joensuun yliopiston Kansainvälisen viestinnän laitoksella Savonlinnassa vuoteen 2007 asti, jolloin hän sai professori emeritan arvon. Hänen tutkimuksensa keskittyivät käännöksille tyypillisiin ongelmiin sekä vertailevaan tekstianalyysiin.
Elämä

Tirkkonen-Condit syntyi 1940 Varkaudessa. Hänet hyväksyttiin Helsingin yliopistoon opiskelemaan englannin kieltä, mutta hän valitsikin sen sijaan kauppatieteet ja valmistui kauppatieteen maisteriksi Helsingin kauppakorkeakoulusta vuonna 1970. Omien sanojensa mukaan valintaan vaikutti hänen halunsa opiskella yhden kielen sijaan useampaa: englantia, ruotsia, saksaa ja espanjaa. Valmistumisen jälkeen hän työskenteli vähän aikaa Opetus- ja kulttuuriministeriössä kääntäjänä, minkä jälkeen hän siirtyi Savonlinnaan yliopistolehtoriksi. Vuonna 1979 hän aloitti soveltavan kielitieteen opinnot Essexin yliopistossa Isossa-Britanniassa. Valmistuttuaan Tirkkonen-Condit palasi Savonlinnaan ja aloitti Suomen Akatemian tuella lisensiaatintyönsä kääntäjien laadunarvioinnista, ja vuonna 1985 hän julkaisi väitöskirjansa argumentatiivisten tekstityyppien rakenteesta ja kääntämisestä. Väitöskirjassa analysoidaan muun muassa argumentatiivisten tekstien rakenteellisia aspekteja, kuten illokutiivisa tekijöitä, rakenteellisia erikoisuuksa tai tekstityypille ominaisia käännösongelmia. Vuonna 1993 Tirkkonen-Condit sai tittelin Professor of theory of language and translation.
Tutkimus

Tirkkonen-Conditin käännöstieteellisen uniikkiteorian ydinasia ovat uniikit elementit (unique items): lähdekielen elementit, joilla ei ole vastaavuutta kohdekielessä. Hänen mukaansa niihin kuuluvat suomen kielen modaaliverbien tietyt semanttiset merkitykset kuten uskaltaa sekä liitepartikkeli -kin. Kujamäki (2004) huomauttaa sellaisista suomalaisista ilmauksista, jotka saavat kontekstin perusteella erilaisia semanttisia ominaisuuksia, esim. keli.  Tirkkonen-Conditin mukaan käännetyt tekstit sisältävät keskimäärin vähemmän uniikkeja elementtejä kuin ei-käännetyt, koska lähdeteksti ei tarjoa kääntäjälle uniikkien elementtien käyttöä stimuloivia tekijöitä. Hänen empiirisissä tutkimuksissaan kävi ilmi, että käännöstaustaiset koehenkilöt pitivät tekstiä sitä todennäköisemmin käännöksenä, mitä vähemmän uniikkeja elementtejä se sisälsi. Toisaalta Tirkkonen-Condit on myös todennut uniikkien elementtien esiintymisen käännöksissä riippuvan tekstilajista: liitepartikkelia -kin esiintyy suomenkielisissä tekstityksissä runsaasti, mikä johtuu teknisten vaatimusten asettamasta suppeasta tilasta.
Julkaisuja

Sonja Tirkkonen-Condit (toim.): Empirical Research in Intercultural and Translation Studies. Selected Papers of the TRANSIF Seminar, Tübingen: Narr 1991.
Sonja Tirkkonen-Condit, Riitta Jääskeläinen (toim.): Tapping and Mapping the Processes of Translation and Interpreting. John Benjamins B.V., Amsterdam/Philadelphia 2011.
Sonja Tirkkonen-Condit (2002): „Translationese — a myth or an empirical fact? A study into the linguistic identifiability of translated language.“ Target 14 (2), 207-220.
Sonja Tirkkonen Condit, Jukka Mäkisalo (2007): "Cohesion in subtitles: A corpus-based study." Across Languages and Cultures 8 (2), 221-230.
F1 2002

| F1 2002 |
| --- | --- |

Kehittäjä:  Image Space Incorporated, Visual Sciences
Julkaisija:  EA Sports
Pelisarja:  F1
Julkaistu:  EU 13. kesäkuuta 2002
Lajityyppi:  Ajopeli
Pelimuoto:  Yksinpeli
Ikäluokitus:  PEGI: 3
Alusta:  PlayStation 2, Xbox, Windows
Lisää peliartikkeleitaVideopelien teemasivulla
Infobox OK  : 
F1 2002 on EA Sportsin julkaisema Formula 1-aiheinen ajopeli, joka julkaistiin 13. kesäkuuta 2002 PlayStation 2, Xbox ja Windows alustoille. Peli sisältää kaikki kauden 2002 -kuljettajat, tallit ja radat.
Windows-version on kehittänyt Image Space Incorporated ja pelikonsoliversiot Visual Sciences.
Aiheesta muualla

F1 2002 MobyGamesissa (englanniksi)
Ewan Stewart

Ewan Stewart (s. 26. elokuuta 1957 Glasgow, Skotlanti) on skotlantilainen näyttelijä.
Stewart syntyi Glasgow’ssa, Skotlannissa. Hänen isänsä on muusikko Andy Stewart. Stewart muutti Lontooseen vuonna 1975 ja alkoi työskennellä teatterissa. Hän näytteli televisiossa 1979, minkä jälkeen hän siirtyi elokuvien näyttelijäksi. Tunnetuin elokuva, jossa hän on näytellyt, on vuoden 1997 kassamenestys Titanic. Hän on ollut myös kuvaajana vuonna 1989.
Filmografia

That Summer (1979)
Rain on the Roof (1980)
Remembrance (1982)
Iskuryhmä S.A.S. (1982)
Fluchpunkt Berlin (1983)
Not Quite Paradise (1985)
Kokki, varas, vaimo ja rakastaja (1988)
Kafka (1991)
Down Among the Big Boys (1993)
Nervous Energy (1993)
Rob Roy (1994)
Stella Does Tricks (1996)
Titanic (1997)
The Big Brass Ring (1999)
The Closer You Get (2000)
Little Bird (2000)
Lopullinen ratkaisu (2001)
The Last Great Wilderness (2002)
Young Adam (2003)
One Last Chance (2004)
Dirty War (2004)
Alpha Male (2006)
Straightheads (2007)
Valhalla Rising (2009)
Aiheesta muualla

Ewan Stewart Internet Movie Databasessa. (englanniksi)
Snow (muusikko)

| Snow |
| --- | --- |
 Snow vuonna 2019
Henkilötiedot
Koko nimi:  Darrin Kenneth O’Brien
Syntynyt: 30. lokakuuta 1969 (ikä 54) New Glasgow, Nova Scotia, Kanada
Ammatti:  muusikko, näyttelijä
Muusikko
Taiteilijanimi:  Snow
Aktiivisena:  1989–
Tyylilajit:  rap, reggae
Levy-yhtiöt:  Virgin Records 
Aiheesta muualla
Kotisivut
  [ Muokkaa Wikidatassa ] [ ohje ]  
Darrin Kenneth O’Brien (s. 30. lokakuuta 1969 New Glasgow, Nova Scotia, Kanada), joka tunnetaan taiteilijanimeltään Snow, on kanadalainen muusikko. Hänet tunnetaan parhaiten vuoden 1993 hittikappaleestaan ”Informer”. Snow julkaisi esikoisalbuminsa 12 Inches of Snow vuonna 1993.
Diskografia > Studioalbumit

12 Inches of Snow (1993)
Murder Love (1995)
Justuss (1997)
Cooler Conditions (1999)
Mind on the Moon (2000)
Two Hands Clapping (2002)
Diskografia > EP:t

Far Layer (2019)
Diskografia > Kokoelma-albumit

The Greatest Hits of Snow (1997)
Diskografia > Remixalbumit

Best Remix of Snow (1998)
Finngulf LNG

Finngulf LNG oli suomalaisen kaasuyhtiö Gasumin hanke, jossa suunniteltiin suuren nesteytetyn maakaasun eli LNG:n tuontiterminaalin rakentamista Etelä-Suomeen, kunnes Gasum perui hankeen vuonna 2015.
Terminaalissa LNG olisi höyrystetty kaasuksi ja syötetty Suomen maakaasuverkostoon. Lisäksi LNG:tä olisi voitu toimittaa terminaalista nestemäisessä muodossa proomuilla tai säiliöautoilla uusiin käyttökohteisiin, kuten laivojen polttoaineeksi tai teollisuuden käyttöön. Terminaalin yhteyteen olisi tullut myös LNG:n varastosäiliö.
Terminaalihankkeen YVA-arviointiselostus valmistui toukokuussa 2013. Uudenmaan ELY-keskus totesi lausunnossaan syyskuussa 2013, että arviointimenettely on riittävä ja täyttää sille asetetut sisältövaatimukset.
Terminaali olisi tullut Inkoon Joddböleen tai Porvoon Tolkkisiin. Terminaalin sijoituspaikkaan ja kokoluokkaan olisi vaikuttanut kaasuyhteys Baltiaan ja EU-tuki, joka hankkeelle olisi mahdollisesti myönnetty. Gasumin tavoitteena oli investointipäätöksen tekeminen terminaalin rakentamisesta vuonna 2014.
Gasum perui hankeen lokakuussa 2015.
FK Saturn Moskovan alue

Saturn (ven. Футбольный клуб «Сатурн» Московская область, Futbolnyi klub ”Saturn” Moskovskaja oblast) oli jalkapalloseura Venäjän pääkaupungin Moskovan 85 100 asukkaan esikaupungista Ramenskojesta. Seuran joukkue edustaa Moskovan aluetta.
Saturn perustettiin paikallisen tehtaan joukkueeksi vuonna 1946. Vuoteen 1957 saakka se tunnettiin nimellä Krylja Sovetov (Крылья Советов), vuosina 1958–1959 nimellä Trud (Труд) ja vuosina 2002–2004 nimellä Saturn-REN TV (Сатурн-REN TV). Venäjän pääsarjassa joukkue on pelannut kaudesta 1999 lähtien, ja se on sijoittunut sarjassa parhaimmillaan viidenneksi kaudella 2007. Sijoituksen myötä joukkue pääsi mukaan kesän 2008 Intertoto Cupiin, mikä oli sen ensimmäinen kerta eurocupeissa. Venäjän cupissa Saturn on yltänyt välieriin.
Kauden 2010 jälkeen Saturn joutui vetäytymään Venäjän liigasta talousvaikeuksien vuoksi.
Suomalaisista Saturnissa on pelannut muun muassa Alexei Eremenko Jr.
Aiheesta muualla

Saturnin sivusto (englanniksi) (venäjäksi)
Final Exit

Final Exit on journalisti Derek Humphryn kirjoittama kirja, joka kuvailee tapoja joilla kuolemansairas ihminen voisi päättää elämänsä, toisin sanoen suorittaa itsemurhan. Kirjan nimi kuuluu kokonaisuudessaan: Final Exit : the practicalities of self-deliverance and assisted suicide for the dying. Suomeksi kirjan nimen voisi vapaasti kääntää muotoon: Lopullinen ratkaisu : käytännön opas kuolevalle omatoimiseen ja avustettuun itsemurhaan.
Kirjaa on pidetty kiistanalaisena, ja sitä on kutsuttu myös "Itsemurhakäsikirjaksi". Kirja on käännetty 12 kielelle ja on kielletty lailla Ranskassa. Vuonna 1991 Final Exit oli 18 viikkoa New York Timesin Bestseller -listalla. Huhtikuussa 2007 sanomalehti USA Todayn toimittajat ja kirja-arvostelijat valitsivat Final Exitin yhdeksi muistettavimmista kirjoista viime neljännesvuosisadalta.
Eetikko Peter Singer otti Final Exitin mukaan Top Ten -kirjalistalleen sanomalehti The Guardianissa.
Derek Humphry on myös Hemlock Societyn perustaja.
Espanjan maa

| Espanjan maa> The Spanish Earth |
| --- | --- |

Ohjaaja:  Joris Ivens
Käsikirjoittaja:  Joris Ivens
Tuottaja:  Herman Shumlin
Säveltäjä:  Marc Blitzstein
Kuvaaja:  Joris Ivens
Valmistustiedot
Valmistusmaa:  Yhdysvallat
Tuotantoyhtiö:  Contemporary Historians Inc.
Ensi-ilta:  1937
Kesto:  54 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Espanjan maa (engl. The Spanish Earth) on yhdysvaltalainen dokumenttielokuva vuodelta 1937. Sen ohjasi Joris Ivens, ja selostajana toimi kirjailija Ernest Hemingway. Hemingway myös kirjoitti selostustekstin ja auttoi elokuvan rahoituksen hankkimisessa.
Aiheesta muualla

Espanjan maa Internet Movie Databasessa (englanniksi)
Scarlett (hahmo)

| Scarlett |
| --- | --- |
 Scarlett sarjakuvassa vuonna 2009.
Luoja(t):  Hasbro
Näyttelijä(t):  B. J. Ward (1983–1987) Lisa Ann Beley (2003–2004) Amy Birnbaum (2005) Veronica Taylor (2006) Grey DeLisle (2009) Leigh Allyn Baker (2009) Rachel Nichols (2009) Natalia Cigliuti (2010–2011)
Ensi- esiintyminen:  leluna 1982
Henkilötiedot
Koko nimi:  Shana M. O'Hara
Ammatti:  sotilas
Sukupuoli:  nainen
Kotipaikka:  Atlanta, Georgia
Suhteet
Infobox OKVirheellinen NIMI-arvo: 
Scarlett on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1982 A Real American Hero lelusarjassa.
Televisiosarjat > A Real American Hero

Scarlett esiintyi päähahmona vuoden 1983 G.I. Joe: A Real American Hero minisarjassa, jossa hahmon äänenä toimi B. J. Ward.
Scarlett auttoi Dukea Skystriker hävittäjien testilentojen komentamisessa, kunnes Cobra-järjestö hyökkäsi heidän tukikohtaan tuhotakseen suurimman osan hävittäjistä. Hyökkäyksen jälkeen hänelle annettiin tehtävä soluttautua yhdessä Snake Eyesin ja Stalkerin kanssa armeijan tukikohtaan kokeillakseen heidän turvatoimia. Cobra hyökkää samaiseen tukikohtaan ja onnistuu varastamaan vakoilusatelliitin MASS laitteen avulla. Joe erikoisjoukot rakentavat oman laitteensa kukistaakseen Cobran ja lähettävät Scarlettin yhdessä Snake Eyesin, Snow Jobin, Flashin ja Tripwirein kanssa pohjois napapiiriin hakemaan kristalleja. He joutuvat ansaan luolassa ja joutuvat kohtaamaan SNAKESit, mutta selviävät huonosti taistelleista ja organisoiduista mekaanisista joukoista. Hän osallistuu vielä tohtori Vandermeerin pelastusoperaatioon, jossa Cobra joutuu samalla kiinniotetuksi.
Televisiosarjat > Action Force

B. J. Ward ääninäytteli Scarlettia vuoden 1985 animaatiosarjassa Action Force.
Scarlett oli sarjan ensimmäisellä kauden alussa näkymättässä roolissa. Hän työskenteli aluksi Duken kanssa avaruusasemalla, jossa hän huomasi erään tuntemattoman rahdin, jonne oli piiloutunut Cobran kätyreitä. Sittemmin Scarlett nähtiin jaksossa 9, jossa hän yritti tiedustella eräästä talosta Cobran miehiltä Cobra Commanderin olinpaikkaa. Myöhemmin Breakin saatua selville Cobran piilopaikan Joen joukot riensivät tuhoamaan sen. Scarlett saapui yhdessä Acen ja Duken kanssa Cobra Commanderin ja Destron luo tuhoamaan heidän pommien kauko-ohjaimen, mutta viholliskaksikko onnistui kuitenkin karkaamaan. Scarlett oli myöhemmin Duken, Recondon, Snake Eyesin ja Rock'n Rollin kanssa suojelemassa tohtori Shakuria, jonka Cobran miehet kuitenkin sieppasivat. Recondon johdolla he yrittivät lentää helikoptereilla Cobran tukikohtaan, mutta heidät ammuttiin alas viidakkoon. Recondon johdolla ryhmä pääsi aina joelle asti, jossa heitä vastaan tulivat Cobran sotilaat. Ryhmä onnistui kukistamaan heidät ja naamioituivat Cobran sotilaiden asuihin ja matkasivat jokea pitkin kohti Cobran tukikohtaa, jossa he pelastivat tohtori Shakurin ja estivät Cobra Commanderia käyttämästä laavan aktivointi laitetta. Tehtävän aikana Scarlett pelasti kahteen otteeseen Duken hengen aluksi ilmatilassa ja myöhemmin viidakossa.
Scarlett yritti jaksossa "Cobra's Creatures" valeasun kautta soluttautua Cobran tukikohtaan saadakseen selville kuinka Cobra Commander oli saanut maailman eläimillä uhkaamaan maailmaa. Hän ei kuitenkaan onnistunut esittämään Cobran tiedemiehen rakkauden kiinnostusta tohtori Attilaa ja joutui tyrmään Ripcordin seuraksi. Scarlett onnistui lopulta hätäkutsun avulla saamaan apujoukkoja. Spirit ja Snake Eyes pelastivat kaksikon ja muiden G.I. Joe joukkojen avustuksella hyökkäsivät Cobran tukikohtaan ja onnistuivat tuhoamaan laitteen jolla Cobra hallitsi eläimiä.